open-index/open-wikipedia-markdown huggingface dataset:
Landsskytterstevnet 2017

**Landsskytterstevnet 2017** ble arrangert i Førde i perioden 27. juli til 4. august 2017. Arrangørlag var Førde skyttarlag, sammen med skytterlagene i Holsen, Jølster, Florø og Hyen i samarbeid med Det frivillige skyttervesen og Forsvaret. Stevnet var det 118. landsskytterstevnet og det var fjerde gang det ble arrangert i Førde. De tre forrige gangene var i 1988, 1997 og 2008. Finalen ble arrangert på Kråkenesmarka skyttarbane, som ligger åtte kilometer nord for Førde.

Det ble konkurrert i følgende øvelser: baneskyting, feltskyting, stangskyting, felthurtigskyting og minneskyting. Militært norgesmesterskap i geværskyting ble også arrangert i forbindelse med landsskytterstevnet. 

## Resultater
***[[Skytterkonge|Skytterdronning]]:** Katrine Aannestad Lund, Jondalen skytterlag, 349
***Skytterprinsesse:** Åse Marit Myrvang, Steinsgård skytterlag, 348
***Skytterprins:** Daniel Sørli, Høland/Bjørkelangen skytterlag, 347

## Referanser


## Eksterne lenker
* Arrangørens egne sider
Gunnar Anton Berg

**Gunnar Anton Berg** (født 1915, død 1981) var en norsk lærebokforfatter og botaniker. 
Berg tok hovedfag i biologi i 1941 om arten atlasklarkia 
Berg er blant annet kjent sin bok *Floraen i farger* som var illustrert av Edgar Hahnewald. Boka som kom ut i første utgave i 1951 var beregnet på allmennheten og til feltbruk. Boka ble svært populær ble utgitt i tre utgaver fram til 1991 med flere opplag og ble mye brukt i norsk skole.
Berg gav ut lærebøker i helselære, kjemi, zoologi, botanikk og biologi som var i bruk i mange år.  

## Referanser


## Litteratur
*
Cesare Balbo

**Cesare Balbo** (født 21. november 1789 i Torino i kongedømmet Sardinia, død 3. juni 1853 samme sted) var en italiensk historiker og politiker, mest kjent for å ha påvirket utviklingen til Italias samling. 

## Biografi
I 1844 ga Balbo ut boken *Delle speranze d’Italia* (Italias håp). Dette verket var delvis et angrep på Vincenzo Giobertis bok * Il primato morale e civile degli Italiani* fra 1843. Gioberti mente at Kirken samlet Italia, og derfor måtte paven være det natulige samlingspunkt. Balbo mente, som Niccolò Machiavelli før ham, at Kirken splittet Italia. Slik ble Balbos retning kaldt en neoghibellisme som en motpol til Giobertis neoguelfisme. I tillegg hadde Balbo en langt mer presis gjennomgang av hvordan Italia burde samles enn Gioberti hadde. I møtet mellom liberale elementer og katolske verdier, måtte det inngås premisser og deretter dannes en politisk plattform, mente Balbo. Privat eiendomsrett måtte ivaretas, men sosiale reformer var også viktig. Balbo mente Piemontes hær skulle gjennomføre et oppgjør og tvinge kongen til å utstede en liberal grunnlov inspirert av Frankrike og Storbritannia. Tanken var at Østerrike kunne akseptere et tap i Nord-Italia mot å styrkes på Balkan.

Balbo ble kongedømmet Sardinias første statsminister etter at Viktor Emmanuel II ble konge. Han ble sittende i litt over fire måneder. Dette var imidlertid regelen; det var først den åttende statsministeren, Massimo d'Azeglio som satt lengre enn ham, og det i 3 år. Den niende, Camillo di Cavour, ble også Sardinias siste.

Balbo hadde alltid reformasjon foran revolusjon som tanke, og forble moderat resten av sitt liv.

## Referanser
Timbuktu (andre betydninger)

**Timbuktu** kan referere til:

* Timbuktu, en by i Mali
* Timbuktu (region), en region i Mali
* Timbuktu (krets), en krets i regionen Timbuktu
* Timbuktu (artist), en svensk hiphop-artist
USA under VM i svømmesport 2017

**[[USA]]** deltok under **[[VM i svømmesport 2017]]** i Budapest i Ungarn fra 14. - 30. juli 2017.
__NOTOC__
## Medaljevinnere

## Referanser


## Eksterne lenker
*https://www.teamunify.com/Home.jsp?team=usas
Den dansende venus

***Den dansende venus*** (originaltittel: *Dancing Lady*) er en amerikansk filmmusikal fra 1933 regissert av Robert Z. Leonard med Joan Crawford og Clark Gable i hovedrollen. 

Dette var den fjerde av åtte filmer Crawford spilte inn med Gable.

## Handling
Janie Barlow (spilt av Joan Crawford) er en ung danserinne som har begynt med stripping ved et burlesk show. Etter å ha blitt arrestert for usømmelig eksponering, blir Janie hjulpet av millionær-playboyen Tod Newton (spilt av Franchot Tone) som ble tiltrukket av henne, etter at han tidligere hadde observert en oppvisning ved et teater sammen med vennene hans. Når hun forsøker å få en rolle i en Broadway-musikal, hjelper Tod henne ve å snakke med regissør Patch Gallagher (spilt av Clark Gable) som snart innser talentet hennes, etter å ha sett Janie danse.

Janie, etter masse hardt arbeid og utholdenhet, blir etterhvert tildelt hovedrollen og erstatter dermed Vivian Warner (spilt av Gloria Foy) ved den neste oppvisningen deres. Men Tod blir mer og mer redd for at han kan miste enhver mulighet til å få hennes kjærlighet hvis hun blir en større stjerne. Så han avslutter hele showet, og Janie - nå uten jobb - forlater ham kort tid senere. Janie oppdager snart at Tod har narret henne og manipulert hendelsene bak kulissene. Hun dumper ham deretter for godt, og slår seg heller sammen med sin nye kjæreste, Patch, for å sette opp showet igjen.

## Medvirkende

* Joan Crawford - Janie "Duchess" Barlow
* Clark Gable - Patch Gallagher
* Franchot Tone - Tod Newton
* May Robson - Dolly Todhunter
* Winnie Lightner - Rosette LaRue
* Fred Astaire - seg selv
* Robert Benchley - Ward King
* Art Jarrett - seg selv
* Grant Mitchell - Jasper Bradley, Sr.

* Ted Healy - Steve, Patch sin assistent
* Moe Howard - Moe, scene-tekniker
* Curly Howard - Curly, scene-tekniker
* Larry Fine - Harry, en pianist
* Nelson Eddy - seg selv
* Maynard Holmes - Jasper Bradley, Jr.
* Sterling Holloway - Pinky
* Gloria Foy - Vivian Warner
* Eve Arden - skuespillerinne (ikke kreditert)

## Referanser


## Eksterne lenker
*
Sigri Sandberg

**Sigri Sandberg** (født 1975) er en norsk journalist og sakprosaforfatter, som særlig har skrevet om polare strøk, friluftsliv og klima.

Sandberg har studert journalistikk ved Høgskolen i Oslo. Hun har bodd åtte år på Svalbard og skriver fast for *[[A-magasinet]]*, friluftsmagasinet *[[Ute (tidsskrift)|Ute]]* og *Fjell og Vidde*. Hun har skrevet flere bøker sammen med polfarer Cecilie Skog. 

Hun har blant annet skrevet en bok om Hurrungane i Jotunheimen og *Polarheltinner* – om røffe kvinner som har bodd i polarområdene de siste 100 år.

Syv år gammel var hun fortellerstemmen i Barne-TV-serien *[[To hus tett i tett]]*.

## Bibliografi
* Sigri Sandberg "Ro – om Songefjorden og ein lang rotur heim" Samlaget, 2022
* Sigri Sandberg "Mørke – stjerner, redsel og fem netter på Finse" Samlaget, 2019
* Sigri Sandberg og Anders Bache "Polar kjærlighet" Gyldendal, 2018
* Sigri Sandberg "Treboka" Gyldendal, 2017
* Sigri Sandberg *Hva skjer med været? Saltos bokhylle* Gyldendal, 2016
* Sigri Sandberg *Vindtrollet* Orkana 2015
* Sigri Sandberg *Frykt og jubel i Jotunheimen* Skald 2015
* Sigri Sandberg *God tur – håndbok i friluftsliv* Kagge 2015
* Sigri Sandberg og Cecilie Skog *Et friluftsliv* Gyldendal 2014
* Sigri Sandberg *Polarheltinner* Gyldendal 2012
* Sigri Sandberg *Klimaboka. På cruise dit verda smeltar* Samlaget 2011
* Sigri Sandberg og Cecilie Skog *Antarktis. 71 dager, 1800 kilometer og én million tanker* Gyldendal 2011
* Sigri Sandberg *Ballongmamma* Samlaget 2009
* Sigri Sandberg og Cecilie Skog *Til Rolf. Tusen fine turer og en trist* Gyldendal 2009
* Sigri Sandberg *Kjærleikar* Samlaget 2006
* Sigri Sandberg og Cecilie Skog *Cecilie Skog og de tre polene* Wigestrand 2006
 
## Referanser
Guineahøylandet

**Guineahøylandet** er et skogdekket fjellplatå som strekker seg fra det sentrale Guinea gjennom nordlige Sierra Leone og Liberia til det vestlige Elfenbenskysten. 

## Geografi
Høylandet omfatter fjell, fjellkjeder og platåer, inkludert Fouta Djallon-høylandet i sentrale Guinea, Lomafjellene i Sierra Leone, Simandou- og Kourandoumassivene i sørøstlige Guinea, Nimbaryggen på grensen mellom Guinea, Liberia og Elfenbenskysten, samt Monts du Toura vest i Elfenbenskysten. Fjellplatået er del av et større platå som strekker seg til Josplatået, Adamawaplatået, Kamerunhøylandet og Mandingue-platået ved Bamako i Mali.

I Guinea brukes det franske navnet *Dorsale Guinéenne* om platået.  Den høyeste toppen i området er Loma Mansa i Sierra Leone på 1&nbsp;945 moh. Andre høye fjell er Sankan Biriwa (1 850 moh.) i Sierra Leone og Mont Nimba (1 752 moh.) på grensen mellom Guinea og Elfenbenskysten. Gjennomsnittlig høyde på platået er mellom 300 og 500 moh.

Mange av Vest-Afrikas elver har sitt utspring i Guineahøylandet, blant annet Niger, Senegal og Gambia.

## Geologi
Berggrunnen består av granitt, leirskifer og kvartsitt.

## Økologi
Guineahøylandet danner overgangen mellom den tropiske skogen ved kystområdene sørvest for platået, og mosaikken av skog, savanne og gressletter mot nord, den guineanske skog-savannemosaikken.

Over 600 høydemeter finnes en egen økoregion med høytliggende tropisk løvfellende skog, den guineanske fjellskogen. Den er preget av fjellskoger, gressletter og savanner, med en distinkt avvikende flora og fauna fra det omkringliggende lavlandet.

## Referanser
NZJ

**NZJ** var et dieseldrevet dobbeltdekkertog konstruert som motortog for den kinesiske statsjernbanen med kapasitet for høyintensiv passasjerfrakt i intercitytrafikk. To eksempler var bygd i 1998 og 1999.
## Historie
I midten av 1990-tallet opplevd nasjonaltransportnettverket basert på fly, tog og bil en eksplosjonsaktig vekst i tråd med det voldsomme hoppet i den kinesiske økonomien inn i uante høyder. Andelen reisende på kortdistansetrafikk var så stor, at statsjernbanen måtte ha høyere gjennomsnittlig hastighet og høy kapasitet på de eksisterende jernbanetraseer. Det var deretter besluttet å utvikle dobbeltdekkertog for høyintensiv passasjerfrakt, dette innbar også dieseldrevede motortogsett. I 1997 startet arbeidet på det første av flere prosjekter for ikke-elektriske jernbanetraseer i Nord-Kina i Tangshan.

Allerede i mai 1998 ble det første togsettet levert for utprøving på Beijing-Chengde jernbanen, hvor det nådde en topphastighet på 137&nbsp;km/t. Offisielt sett ble NZJ-togsettet levert 29. mai 1998 til statsjernbanen som siden overført det til Nanchang jernbaneadministrasjonen som navnga det som «Lushan». Det andre togsettet ble levert i november 1999. Det vist seg straks at man hadde vært for kjapt med å sette togene i kommersiell drift uten en utprøvingsperiode, den tekniske påliteligheten var ikke god.

Etter hvert ble togsettene reserverte for mindre aktivitet blant annet i Jiangxi-provinsen som på Nanchang-Yushan og Nanchang-Jingdezhen fram til 2006. De ble utrangert og lagret i et depotområde i Nanchang i 2006, og var siden solgt som skrap for opphugning fem år senere, i august 2011.

Begge togsett ble demontert og opphugd etter å ha blitt kjøpt, i november det samme året.

## Tekniske detaljer

NZJ-togsettet hadde endevogner som motorvogner med passasjerseksjon i begge etasjer like foran motorrommet som rommet en amerikanskbygd dieselmotor av type Cummins QST30-G1, og to midte vogner som motorløse passasjervogner med to etasjer.

Til tross for at togsettet bare var på fire vogner hadde det en kapasitet på 540 passasjerene.
 
Dieselmotoren var av type V12 med tolv sylindre som hadde en kraftytelse på 700&nbsp;kW, av dette 634&nbsp;kW som hendt med en direkte strømforsyning. Som dieselelektrisk tog hadde NZJ en vekselstrømdynamo som omdannes med en likerettergenerator til likestrøm for traksjonsmotorene. Dieselbrenselet hentes fra en 1&nbsp;200 liter tank på passasjervognen mot hver motorvogn.

## Se også
* NYJ1
* NZJ1
## Referanser


## Eksterne lenker
* http://amuseum.cdstm.cn/AMuseum/railway/gslc/gsdc/t20080616_0586.html  (kinesisk)
Klesrulle

**En klesrulle **er et apparat som brukes for å glattgjøre tekstiler. 

Klesrullen har to trevalser som er forbundet med tannhjul i en stiv ramme. Den ene rullen har gjerne regulerbar fjærbelastning. Rullene kan drives med håndkraft via en sveiv, et hjul eller med elektrisk motor. 

## Bruk
Klesrullen brukes til å glatte tekstiler av lin, bomull eller andre naturfibre, for eksempel sengetøy, håndklær og duker. Etter av tekstilene er vasket og tørket, brettes de sammen og rulles frem og tilbake mellom valsene for å fjerne rynker og skrukker og glatte overflaten. For å få et best mulig resultat, blir tekstilene gjerne rullet før de er helt tørre, eventuelt kan de fuktes med vann fra en dynkeflaske. 

Klesruller kan også brukes til å presse vaske- og skyllevann ut av tekstiler under vask. Se vrimaskin.

## Historie
Før klesrullene ble tilgjengelige, ble tekstilene tilsvarende glattet med et mangletre eller manglebrett. Frem til 1960-tallet ble bolighus i Norge ofte bygd med både vaskekjeller med bryggepanne og vaskekummer og eget rullerom, de store rullene var mindre vanlig i private småhus og leiligheter.

## Se også
*Vrimaskin
*Presstørrer
*Manglekasse

## Referanser
Douglas Fairbanks jr.

**Douglas Elton Fairbanks jr.** (1909–2000) var en amerikansk skuespiller. Han var sønn av Douglas Fairbanks sr.

## Biografi
Douglas Fairbanks jr. ble født den 9. desember 1909 i New York og var sønn av skuespilleren Douglas Fairbanks og dennes første hustru Anna Beth Sully. Da han var ti år gammel ble foreldrene skilt. Douglas jr. bodde sammen med sin mor i kortere perioder i Paris, London og California.

Fairbanks døde den 7. mai 2000 i New York, i en alder av 90 år.

## Filmografi i utvalg
* 1925 – *[[The Air Mail]]*
* 1925 – *[[Stella Dallas (1925)|Stella Dallas]]*
* 1928 – *[[Den grønne hatt]]*
* 1929 – *[[Unge syndere]]*
* 1930 – *[[Luftparaden]]*
* 1931 – *[[Lille Cæsar]]*
* 1948 – *[[The Fighting O'Flynn]]*

## Referanser


## Eksterne lenker
* 
*
Kvinner (film)

***Kvinner*** (originaltittel: *The Women*) er en amerikansk dramakomedie fra 1939 regissert av George Cukor etter Clare Boothe Luces skuespill "The Women". Alle filmens skuespillere er kvinner i et ensemble bestående av Norma Shearer, Joan Crawford, Rosalind Russell, Paulette Goddard, Joan Fontaine, Lucile Watson, Mary Boland, Florence Nash,  Virginia Grey, Marjorie Main og Phyllis Povah.

## Handling
Filmen følger livet til et en gruppe kvinner i Manhattan, New York. Når Sylvia Fowler, kusinen til Mary Haines, får rede på at Marys mann har hatt en affære med Crystal, en parfymebutikkansatt, sprer hun raskt sladder om dette i Marys vennekrets. Sladderet avtar ikke og Mary skiller seg fra sin man. Men snart viser det seg at ikke heller Sylvia er trygg fra å møte samme skjebne.

## Rolleliste
*Norma Shearer - Mary Haines
*Joan Crawford - Crystal Allen, parfymebutikk-ansatt
*Rosalind Russell - Sylvia Fowler
*Mary Boland - grevinnen De Lave
*Paulette Goddard - Miriam Aarons
*Phyllis Povah - Edith Potter
*Joan Fontaine - John "Peggy" Day
*Virginia Weidler - Mary
*Lucile Watson - fru Morehead
*Marjorie Main - Lucy
*Ruth Hussey - frøken Watts, sekretær
*Virginia Grey - Pat, parfymebutikk-ansatt
*Hedda Hopper - Dolly DePuyster
*Florence Nash - Nancy Blake
*Cora Witherspoon - Mrs. Van Adams
*Mary Beth Hughes - Miss Trimmerback

## Referanser


## Eksterne lenker
*
Johann Jakob Engel

**Johann Jakob Engel** (1741–1802) var en tysk forfatter, teaterdirektør og filosof fra opplysningstiden.

Engel var eldste sønn av presten Karl Wilhelm Christian Engel (1704–1765) og Marie Elisabeth Brasch (1724–1803). Ni år gammel ble han sendt til onkelen,  Johann Ludwig Engel (1699–1758), som underviste i filosofi i Rostock. Engel ble på farens ønske immatrikulert ved det teologiske fakultet ved *[[Universität Rostock]]* 26. april 1757. Han var da knapt 16 år gammel. I 1765 reiste han til Leipzig, gav opp teologistudiene og studerte i stedet filosofi, språk, litteratur, matematikk og naturvitenskap.

Engel startet yrkeskarrieren som fri litterat, essayist, kritiker og oversetter, men etterhvert ble scenekunsten hans livslange hovedinteresse. I 1776 ble han professor i moralfilosofi og *[[Belles Lettres|schöne Wissenschaften]]* ved *Joachimsthalschen Gymnasium* i Berlin. Han underviste kronprins Friedrich Wilhelm og brødrene Humboldt, Alexander og Wilhelm. I årene 1784–1794 var han direktør ved det nyopprettede nasjonalteateret i Berlin, i en periode med Karl Wilhelm Ramler som meddirektør.

I årene rundt 1780 var Engel en av den berlinske opplysningstidas betydelige representanter, og han skrev bidrag i Schillers tidsskrift *Die Horen* («Horaene»). Som dramatiker overskred han knapt tidens former og temavalg, og stykkene hans regnes som ubetydelige.

## Referanser


## Kilder
* 
* 

## Eksterne lenker
* 
* 
* 
* 
* 
*
Fransk mesterskap i friidrett 1888

**Fransk mesterskap i friidrett 1888** ble arrangert 29. april 1888, på Croix-Catelan i Paris. Dette var det første franske mesterskapet i friidrett som ble arrangert. 

Racingfører René Cavally vant to gullmedaljer i dette mesterskapet. 

## Resultater
### Menn

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Jesogammarus (Jesogammarus) hebeiensis

***Jesogammarus (Jesogammarus) hebeiensis*** er en av fjorten arter under underslekten *[[Jesogammarus (Jesogammarus)]]* som er en av to slekter av *[[Jesogammarus]]* som igjen er en av tolv slekter under familien Anisogammaridae. Den igjen er en av 25 familier i overfamilie Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i bare ferskvann eller brakkvann.

## Referanser


## Eksterne lenker
*
Presstørrer

**Presstørrer** er et husholdningsapparat, brukt til å presse vaske- og skyllevann ut av tekstiler under vask ved hjelp av vanntrykk. I en avrundet trykktank av metall var det satt inn en gummiblære med tilsvarende form som den ytre tanken. Mellom metalltanken og blæren var det inntak for trykkvann fra vannkranen. Vått tøy ble plassert i gummiblæren som så ble lukket og låst med et lokk som var trykktett, men ikke vanntett. Når vannkranen og inntaksventilen ble åpnet, strømmet trykkvann inn mellom trykktanken og blæren og tøyet ble presset sammen og vann presset ut inntil vanntrykket og motstanden i tøyet var utliknet.

Man skrudde så igjen vannkranen og åpnet avtappingsventilen slik at vannet i tanken strømmet ut, trykket sank og lokket kunne åpnes.

Presstørrere var mer effektive, mindre arbeidskrevende og ga mindre vannsøl enn vrimaskiner. I Norge ble presstørrere blant annet produsert av Emaljeverket A/S (Evalet) i årene fra 1951 til 1960.

## Referanser
Fransk mesterskap i terrengløp 1889

**Fransk mesterskap i terrengløp 1889** ble arrangert 14. april 1889, i området Bellevue - Chaville - Ville d'Avray i departementet Hauts-de-Seine. Dette var det andre franske mesterskapet i terrengløp som ble arrangert.  

## Resultater
### Menn

Brunet (Francs Coureurs), Devin (Stade Français) og Boutinaud (Francs Coureurs) løp egentlig inn til første-, andre- og tredjeplass, men disse tre ble diskvalifisert for å ha løpt feil. 

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Godalming

**Godalming** er en småby i grevskapet Surrey i sørøstre England.

Godalming tilhører distriktet Waverley, syv kilometer sør for Guildford. Byen, som har cirka 21&nbsp;000 innbyggere, ligger ved elven Wey og ligger innen Stor-Londons pendlingsområde.

## Historie
Byen har eksistert siden angelsaksisk tid og nevnes i *[[Domesday Book]]* som «Godalminge», eid av Wilhelm erobreren og med 400 innbyggere. Navnet kommer fra saksisk for «Godhelms Ingus», «Godhelms familie», og viser sannsynligvis til en tidlig eier av en eiendom på stedet.

I 1300 fikk byen rett til å holde et ukentlig marked foruten et større årlig marked. På denne tiden var byens hovednæring ullveving noe som senere bidro til byens økonomi frem til 1600-tallet. Da ble næringene utvidet til strikkede strømper, lærprodukter og papirproduksjon.

I 1764 ble det bygd en kanal til nabobyen Guildford, som i sin tur var knyttet til Themsen med en kanal. På midten av 1800-tallet hadde byen en befolkning på 6&nbsp;500 , og begynte også å bli attraktiv for togpendlere til London da jernbane ble bygget dit i 1849.

## Elektrisitetsnett
Godalming ble berømt da byen i september 1881 ble den første i verden med elektrisk nett. Nettet fikk strøm fra en vekselstrømsgenerator drevet av en turbin i elven Wey ved Westbrook Mill. Tre år senere ble gassbelysning gjeninnført etter vanskeligheter for eieren Siemens. I 1904 kom elnettet i byen i gang i gjen. 

## Annet
Havearkitekten Gertrude Jekyll bodde i Munstead Wood i Godalming. Filmen *[[The Holiday]]* ble innspilt delvis i byen.

## Eksterne lenker
* Fotografier av Godalming
Rockefeller Music Hall EP

***Rockefeller Music Hall EP*** er en debut-EP-en til den norske supergruppen Kitchie Kitchie Ki Me O. EP-en ble sluppet i et limitert opplag på 999 CD-er på KKKMO Recordings av bandet selv, og delt ut til publikum under en konsert på Rockefeller 1. april 2011. Utgivelsen inneholdt to låter fra debutalbumet, som ble sluppet senere samme år, samt to bonusspor.

## Sporliste
#«Next»
#«Forgotten»
#«Hey Honey!»
#«Heat Wave for Burchfield»

## Referanser
Ornithothoraces

* Enantiornithes (†)
* Euornithes

**Ornithothoraces** er ei naturlig gruppe i Avialae som inkluderer de to gruppene Enantiornithes (omvendte fugler) og Euornithes (sanne fugler). Førstnevnte gruppe er utdødd, mens sistnevnte inkluderer alle nålevende fugler. Ornithothoraces betyr *fuglenes brystkasse* og refererer til moderne fugler avanserte anatomi, som gjør det mulig for denne gruppen dyr å sveve og fly.

## Fylogeni
### Anetre
Grunnleggende fylogeni for fugler, forenklet etter Chiappe (2007)

## Etterkommertre
Kladogrammet under følger resultatene av en fylogenetisk studie av Wang *et al.* (2016).

## Referanser




## Eksterne lenker
*
Fransk mesterskap i hinderløp 1891

**Fransk mesterskap i hinderløp 1891** ble arrangert 1. mars 1891, i Enghien-les-Bains. Dette var det fjerde franske mesterskapet i hinderløp som ble arrangert.  

## Resultater
### Menn

NB: Kilden er ikke 100% sikker på rekkefølgen. 

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Gabrielle Anwar

**Gabrielle Anwar** (født 4. februar 1970 i Laleham i Surrey) er en engelsk skuespiller som brøt gjennom med rollen i *[[Duften av kvinne]]* (1992).

Hun har siden markert seg i filmene *[[Body Snatchers]]* (1993), *[[For Love or Money (film, 1993)|For Love or Money]]* (1993), *[[The Three Musketeers]]* (1993) og *[[Things to Do in Denver When You're Dead]]* (1995), samt i TV-seriene *[[Press Gang]]* (1990), *[[The Tudors]]* (2007) og *[[Burn Notice]]* (2007-2010).

Anwar har en datter, født i 1993.

## Referanser


## Eksterne lenker
*
Euornithes

* se kladogram!

**Euornithes** (av gr. ευόρνιθες = *sanne fugler*) er ei naturlig gruppe som inkluderer den senest felles progenitor til alle Avialae som står nærmere nåtidsfugler (Aves/Neornithes) enn *[[Sinornis]]*.

## Fylogeni
Kladogrammet under følger resultatene av en fylogenetisk studie av Lee *et al.* (2014):

## Referanser




## Eksterne lenker
*
Fransk mesterskap i friidrett 1892

**Fransk mesterskap i friidrett 1892** ble arrangert 22. mai 1892, i Croix-Catelan i Paris. Dette var det femte franske mesterskapet i friidrett som ble arrangert. 

## Resultater
### Menn

# Pourtales var fra Sveits
# Taber, Dunwoody og Potter var fra USA

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
James Paul Moody

**James Paul Moody** (1887–1912) var sjettestyrmann om bord RMS «Titanic» under jomfruturen i april 1912 og den eneste underoffiseren som omkom.

Lite er kjent om Moodys oppvekst. Han ble født i Scarborough i England og var sønnen til John Henry Moody og Evelyn Louis Lammin. Han dro til sjøs da han var 14 år og ble senere ansatt i skipsrederiet White Star Line. Han tjenestegjorde på RMS «Oceanic» og ble senere styrmann på «Titanic».

## RMS «Titanic»
Moody spilte en viktig rolle under «Titanic»s forlis. Han var den første som snakket med utkikksmannen Frederick Fleet etter at han hadde ringt i nødtelefonen for å rapportere om et isfjell. Moody skulle også ha ansvaret for livbåt nr. 12, 14 og 16. Dødsårsaken er ukjent, men flere historikere tror at han, i likhet med mange andre, døde av hypotermi i Atlanterhavet.

Moody har fått et eget minnesmerke i Woodland Cemetery i Scarborough med et innskrevet sitat fra Bibelen: «Ingen har større kjærlighet enn den som gir livet sitt for sine venner.» (Joh. 15:13, Bibel 2000).

## Skildringer
* Michael Bryant i *[[Titanics undergang (film)|Titanics undergang]]* (1958, spillefilm)
*Edward Fletcher i *[[Titanic (1997)|Titanic]]* (1997, spillefilm)
*Jonathan Howard i *[[Titanic (2012)|Titanic]]* (2012, miniserie)

## Referanser


## Eksterne lenker
* James Paul Moody hos Encyclopedia Titanica
Ion Covaci

**Ion Covaci**  (født 19. april 1945 i Brăila, død 14. november 1973 i Brăila) var en rumensk bokser som bokset i lett mellomvektkategorien. Han vant landsmestertittelen fire ganger. 

Covaci ble født inn i en fattig familie og vokste opp uten far. Han ble oppdaget av trenere fra *Voința Brăila*, men skiftet til *Progresul* i samme by, der han ble trent av Gheorghe Bobinaru. Sine største resultater hadde han mens han var medlem av *Dinamo București*. Han ble landsmester i 1966, 1967, 1968 og i 1970.

Han ble to ganger bronsemedaljevinner ved Europamesterskapene i Rom i 1967 og i București i 1969. Han deltok også i Sommer-OL i Mexico i 1968, men tapte for Boris Lagutin i første runde. Lagutin kom til å bli olympisk mester.

Etter at han la opp, ble han politimann. Han ble stukket ned og myrdet den 14. november 1973 da han prøvde å pågripe en kriminell. Boken *Moartea boxerului* («Bokserens død») av Eugen Teodoru er basert på denne hendelsen.

## Æresbevisninger
En landsomfattende boksekonkurranse for både juniorer og seniorer ble oppnevnt etter ham noen år etter at han døde og ble holdt til 1994.

## Referanser


## Eksterne lenker
*
Deborah Lynn Scott

**Deborah Lynn Scott** (født i 1954) er en kostymedesigner, best kjent for kostymearbeidet i James Camerons storfilm *[[Titanic (1997)|Titanic]]* (1997). Scott vant Oscar for beste kostymedesign for arbeidet med filmen.

Scotts første film som kostymedesigner var *[[Don't Answer the Phone]]* (1979). Hun har også gjort kostymearbeidet for filmene *[[E.T.]]* (1982), *[[Tilbake til fremtiden]]* (1985), *[[Lidenskapens pris]]* (1994), *[[Patrioten]]* (2000), *[[Transformers (film)|Transformers]]* (2007), *[[Avatar (film)|Avatar]]* (2009) og *[[Love & Other Drugs]]* (2010).

## Filmografi (utvalg)
* *[[Transformers: The Last Knight]]* (2017)
* *[[13 Hours: The Secret Soldiers of Benghazi]]* (2016)
* *[[Aloha (film)|Aloha]]* (2015)
* *[[The Amazing Spider-Man 2]]* (2014)
* *[[Transformers: Dark of the Moon]]* (2011)
* *[[Love & Other Drugs]]* (2010)
* *[[Avatar (film)|Avatar]]* (2009)
* *[[Transformers: Revenge of the Fallen]]* (2009)
* *[[Get Smart]]* (2008)
* *[[Transformers (film)|Transformers]]* (2007)
* *[[The Island]]* (2005)
* *[[Bad Boys II]]* (2003)
* *[[Minority Report (film)|Minority Report]]* (2002)
* *[[Patrioten]]* (2000)
* *[[Titanic (1997)|Titanic]]* (1997)
* *[[Heat (film)|Heat]]* (1995)
* *[[Lidenskapens pris]]* (1994)
* *[[Forleden natt...]]* (1986)
* *[[Tilbake til fremtiden]]* (1985)
* *[[E.T.]]* (1982)
* *[[Don't Answer the Phone]]* (1979)

## Referanser


## Eksterne lenker
*
Ullern kirkegård

**Ullern kirkegård** er en gravlund i Bydel Ullern i Oslo, anlagt ved Ullern kirke og innviet på samme tid, i 1903. Området, som er på 70 dekar, ble anlagt på eiendommen Holgerslysts grunn og er senere utvidet flere ganger.

Kirkegården har en liten minnelund og en granittgruppe utført av Nic Schiøll til minne om 52 personer fra menigheten som døde under andre verdenskrig.

## Referanser


## Litteratur
*
Maratonsvømming under VM i svømmesport 2017 – 25 km menn

**Maratonsvømming under VM i svømmesport 2017 – 25 km menn** ble avholdt i Balatonsjøen den 21. juli 2017.

## Resultater

## Eksterne lenker
* Resultater
Verena Mayr

**Verena Preiner** (født 1. februar 1995 i Ebensee) er en østerriksk friidrettsutøver som konkurrerer i mangekamp. Hennes fremste internasjonale meritt er sølv i sjukamp under U23-EM i friidrett 2017.

## Idrettskarriere
Preiner debuterte internasjonal i ungdoms-VM i friidrett 2011. Hun endte der på 23.-plass i sjukamp. Hun deltok i junior-VM i friidrett 2014 i Eugene, der hun satte personlig rekord med 5530 poeng, og kom på niendeplass totalt.

Hennes første stevne som senior var Mehrkampf-Meeting Götzis 2015, der hun kom på 22.-plass med 5712 poeng. Hun kvalifiserte seg dermed til U23-EM i friidrett 2015, der hun endte på fjerdeplass med ny personlig rekord med 5840 poeng. Østerrike deltok også på 4 x 400 meter stafett i U23-EM, men ble diskvalifisert. Østerrike konkurrerte i *third league* i Lag-EM i friidrett 2015, og Preiner kom der på tiendeplass på 100 meter. 

Hun forbedret sin personlige rekord i sjukamp ytterligere til 6050 poeng under EM i friidrett 2016 i Amsterdam, noe som holdt til sjuendeplass sammenlagt. 

Hun kom på sjetteplass i femkamp i EM i friidrett innendørs 2017, og kom på andreplass i sjukamp i U23-EM i friidrett 2017, bak sveitsiske Caroline Agnou.

## Referanser


## Eksterne lenker
* 
*  Profil hos ÖLV
Pygostylia

* Enantiornithes (†)
* Euornithes

**Pygostylia** er ei gruppe i Avialae som inkluderer de to gruppene Confuciusornithidae og Ornithothoraces. Førstnevnte gruppe er utdødd, mens sistnevnte inkluderer alle nålevende fugler. Pygostylia inkluderer Avialae med kort hale, i motsetning til reptilenes lange haler.

## Inndeling
Inndelingen følger O’Connor *et al.* (2016).

### Fylogeni
Grunnleggende fylogeni for fugler, forenklet etter Chiappe (2007)

## Referanser




## Eksterne lenker
*
Svømming under VM i svømmesport 2017 – 800 meter fri menn

**800 meter fri menn** er en svømmeøvelse som blir arrangert under VM i svømming 2017 i Budapest i Ungarn 26. og 27. juli 2017.

Henrik Christiansen representerte Norge og kom på 4 plass. 

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøkeheat
Forsøkeheatene ble aholdt den 25. juli klokken 10:31.

### Finale
Finalen ble avholdt den 26. juli klokken 19:05.

## Referanser
Svømming under VM i svømmesport 2017 – 50 meter brystsvømming menn

**50 meter brystsvømming menn** er en svømmeøvelse som blir arrangert under VM i svømming 2017 i Budapest i Ungarn 25. og 26. juli 2017.

## Rekorder
Før konkurransene var gjeldende verdens- og mesterskapsrekorder som følger:

Følgende nye rekorder ble satt under konkurransen.

## Resultater
### Forsøksheat
Forsøksheatene ble a holdt den 25 juli klokken 09:30.

### Omsvømming

### Semifinaler
Semifinalene ble svømt 25. juli fra kl. 18:11 lokal tid.

#### Semifinale 1

#### Semifinale 2

### Finale
Finalen bel svømt 26, juli kl. 18:17 lokal tid.

## Referanser
Huler og istidskunst i de svabiske jurafjellene

**Huler og istidskunst i de svabiske jurafjellene** (engelsk: *Caves and Ice Age Art in the Swabian Jura*, tysk: *Höhlen und Eiszeitkunst im Schwäbischen Jura*) kalles en gruppe steder og funn i Tyskland, slik de er oppført på UNESCOs liste over verdens kulturarv. Det dreier seg om funn i tilsammen seks huler i Ach-dalen og Lone-dalen, i Schwäbische Alb i delstaten Baden-Württemberg. I hulene er det funnet kunstverk, verktøyer og våpen som er mellom 35 000 og 43 000 år gamle. Kunstgjenstandene som er laget av elfenben fra mammut og av knokler, er de eldste mobile kunstgjenstander i verden. 

## Referanser
Svømming under VM i svømmesport 2017 – 1500 meter fri kvinner

**1500 meter fri kvinner** er en svømmeøvelse som blir arrangert under VM i svømming 2017 i Budapest i Ungarn 24. og 25. juli 2017.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheat ble avholdt den 24. juli klokken 10:48.

### Finale
Finalen ble avholdt den 25. juli klokken 17:40.

## Referanser
The Lord Will Make A Way Somehow

***The Lord Will Make A Way Somehow*** er en spirituals som har blitt spilt inn av mange forskjellige artister.

Ike & Tina Turner spilte inn sangen og ga den ut på albumet *[[The Gospel According To Ike And Tina]]* i 1974. På albumet ble sangen kalt *Our Lord Will Make A Way*.
Siste sjanse (film)

***Siste sjanse*** (original tysk tittel: *Die letzte Chance*) er et sveitsisk krigsdrama fra 1945 regissert av Leopold Lindtberg.

Filmen ble vist på Filmfestivalen i Cannes i 1945, hvor den vant Gullpalmen

## Handling
I 1943 har de allierte styrkene gått i land i det sørlige Italia, så allierte krigsfanger blir fraktet nordover med tog. Når toget blir bombet fra luften om natten, kommer noen av fangene seg unna. Den britiske løytnant Halliday og den amerikanske sersjant Braddock møter hverandre i mørket, og de slår seg sammen for å nå den sveitsiske grensen. Etter hvert blir de ledere for en multi-nasjonal gruppe flyktninger. Dagen etter får de skyss med en vogn som frakter sekker med hvete.

Sjåføren klarer å snakke en gruppe italienske soldater fra å inspisere lasten hans, før han slipper passasjerene løs på landsbygda. Etter hvert reiser de til fjells, hvor de møter en gruppe partisaner. Men de blir snart drevet tilbake, på grunn av en snøstorm. Samtidig får de høre en radio-sending som kunngjør at Benito Mussolini, den avsatte italienske fascist-lederen, nylig har blitt frigjort av tyske soldater.

## Skuespillere
* Ewart G. Morrison som major Telford
* John Hoy som løytnant John Halliday
* Ray Reagan som sersjant Jim Braddock
* Luisa Rossi som Tonina
* Odeardo Mosini som gjestgiver
* Giuseppe Galeati som en transportør
* Romano Calò som en pastor
* Leopold Biberti som en løytnant fra Sveits
* Therese Giehse som Frau Wittels
* Robert Schwarz som Bernard

## Referanser


## Eksterne lenker
*
Fransk mesterskap i terrengløp 1893

**Fransk mesterskap i terrengløp 1893** ble arrangert 26. mars 1893, i Parc de Saint-Cloud i Paris. Dette var det femte franske mesterskapet i terrengløp som ble arrangert.  

## Resultater
### Menn

På de neste plassene kom to utøvere med etternavn de Viaris og Turlo, og Julien Borel kom på sjetteplass.

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Fransk mesterskap i hinderløp 1893

**Fransk mesterskap i hinderløp 1893** ble arrangert 16. april 1893, på Croix-Catelan i Paris. Dette var det sjette franske mesterskapet i hinderløp som ble arrangert.  

## Resultater
### Menn

Fernand Meiers kom på fjerdeplass, mens J. Chauvelot, en utøver med etternavn de Viaris og Albert Chauvelot brøt løpet.

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Samisk helsepark

**Samisk helsepark** er et offentlig behandlingstilbud og kompetansesenter i Karasjok som skal tilby helsetjenester innen områdene somatikk, geriatri, psykisk helse og rus spesielt rettet mot den samiske befolkningen i Norge. Parken ble vedtatt opprettet av det regionale helseforetaket for Nord-Norge, Helse Nord i 2011. Helseparken bygges av Finnmarkssykehuset i Karasjok, og er planlagt ferdigstilt 2018/2019.

Samisk helsepark er ment å samle og utvide tilbudet fra de eksisterende institusjonene Samisk nasjonalt kompetansesenter - psykisk helsevern (SANKS), Finnmarksklinikken, og Spesialistlegesenteret i Karasjok og Voksenpsykiatrisk poliklinikk i Lakselv. Investeringsrammen for prosjektet er 50 millioner kroner. Helse Nords uttalte ambisjoner for Samisk helsepark er å bygge opp "en nasjonal kompetansesenterfunksjon for kunnskap om helsetjenester til den samiske befolkning" . 

I regjeringens nasjonale Helse og sykehusplan  omtales prosjektet slik:*"Helse Nord RHF/Finnmarkssykehuset har vedtatt å etablere Samisk helsepark i Karasjok. Helseparken skal bidra til likeverdige og tilgjengelige tjenester til den samiske befolkningen. I tillegg til å betjene befolkningen i Midt- og Øst-Finnmark, skal senteret samle kompetanse og yte samiskspråklige tjenester til pasienter i hele landet. Ved å samle flere fagfelt i en helsepark utnyttes de samiskspråklige ressursene, og tjenestene kan samordnes på tvers av ulike fagfelt. Organiseringen vil gi et sterkere fagmiljø, sikre oppbygging av samisk fagkompetanse og bidra til bedre kvalitet i tilbudet til samiske pasienter. Etter planen skal Samisk helsepark være i drift i 2017–2018."*

## Omstridt etableringsprosess
Prosessen rundt etableringen av Samisk helsepark har vært omstridt, og de endelige planene lansert våren 2017 ble møtt med kritikk fra samisk helsepersonell. Sommeren 2017 valgte Gunn Heatta, leder for Samisk nasjonalt kompetansesenter, og overlege Knut Johnsen (Spesialistlegesenteret i Karasjok) å trekke seg fra det videre arbeidet med Samisk helsepark. De oppga manglende tillit til Finnmarkssykehuset og prosjektgjennomføringen som årsak til beslutningen og mener hensynet til den samiske befolkningen ikke er ivaretatt godt nok.  Også Sametingspresident Vibeke Larsen har kritisert arbeidet med helseparken for "manglende vilje til reell inkludering av samiske fagfolk i utvikling av tilbud til samiske pasienter.

Finnmarkssykehuset har avvist kritikken fra samisk hold, og mener samiske hensyn er godt ivaretatt.

## Referanser


## Eksterne lenker
* Helse Nord HRF
* Finnmarkssykehuset
* Nasjonal helse- og sykehusplan (2016-2019)
Sierra Leones distrikter

**[[Sierra Leone]]** er inndelt i tre provinser: Northern, Eastern og 
Southern, samt en region som kalles Western. Provinsene er i sin tur delt inn i tolv distrikt, og Western (hovedstadsområdet) i to distrikt.

 

## Referanser
Ernst Ottensamer

**Ernst Ottensamer** (født 5. oktober 1955 i Wallern an der Trattnach i Oberösterreich i Østerrike, død 22. juli 2017 i Wien) var en østerriksk klarinettist.

## Liv og virke
Ottensamer studerte ved Universität für Musik und darstellende Kunst Wien. I 1979 ble han engasjert som klarinettist hos Wienerfilharmonikerne og i Wiener Staatsopers orkester. Fra 1983 var han soloklarinettist der.

I 2000 fikk han et professorat ved Universität für Musik i Wien, der han hadde undervist fra 1986.

Ottensamers kunstneriske virke var omfattende innen kammermusikk og som solist. Han grunnla flere kammermusikkensembler, blant annet Wiener Virtuosen, bestående av solister fra Wienerfilharmonikerne, Wiener Bläserensemble og Wiener Solisten Trio. Solokonserter gav han blant annet med Wiener Kammerorchester, Haydn Sinfonietta Wien, Budapest-filharmonikerne, Mozarteum Orchester Salzburg, Bruckner Orchester Linz, Tokyo Philharmonic Orchestra og New Japan Philharmonic.

Daniel og Andreas Ottensamer, som også er klarinettister, er Ernst Ottensamers sønner. De opptrådte i fellesskap som klarinettrioen The Clarinotts. Komponisten Ivan Eröd dedikerte til dem en tresatstrippelkonsert for tre klarinetter og orkester, op. 92, som ble uroppført i januar 2016 med  Wienergilharmonikerne.

## Referanser


## Eksterne lenker
*
Metopa angustimana

***Metopa angustimana*** er en art av slekten Metopa som er en av de mange slektene av krepsdyr i Stenothoidae-familien, som i sin tur er plassert direkte *(Incertae sedis)* i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.

Gruppen ble første gang beskrevet av den norske havforskeren Jonas Axel Boeck i 1871.

## Referanser


## Eksterne lenker
*
Fransk mesterskap i kappgang 1893

**Fransk mesterskap i kappgang 1893** ble arrangert 7. mai 1893, i Marsmarken (Champ de Mars) i Paris. Dette var det første franske mesterskapet i kappgang som ble arrangert. 

## Resultater
### Menn

På 1 km kom E. Careme, A. Fournier og P. Griffon på de neste plassene. På 10 km kom Frantz Reichel på fjerdeplass, A. Isambard på femteplass og A. Mauduit på sjetteplass.

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Halvor Bjørnebye

**Halvor Bjørnebye** (født 22. september 1905, død 23. mai 1981) var en norsk flyger og luftfartspionér. Sammen med blant andre Arild og Viggo Widerøe var han med på å grunnlegge Widerøes Flyveselskap i 1934.

Bjørnebye ble elev ved Marinens flyskole i 1926, og fikk flygervingen året etter. Hans trafikkflygerlisens, med norsk lisensnummer 2, ble utstedt i september 1929. I 1933 startet han selskapet Widerøe & Bjørnebye sammen med Viggo Widerøe for å drive foto- og reklameflyging. Året etter startet de sammen med tre andre Widerøes Flyveselskap. Ikke lenge etter begynte han i DNL. Like før krigsutbruddet i 1940 forlot han DNL og begynte i nederlandske KLM. Han deltok i kampene i Norge som kjentmann for britene.

I 1946 ble han ansatt som sjefsflyger i Braathens SAFE, før han året etter ble inspektør i samme selskap. 

## Bibliografi
*

## Referanser


## Kilder
*Nekrolog Aftenposten 30. mai 1981
*
*
*
*
Medier24

***Medier24*** er en norsk nettavis som ble etablert i desember 2014. Hanne McBride er redaktør og daglig leder. Tidligere sjefredaktører har vært Erik Waatland, Cornelia Kristiansen og Gard L. Michalsen. *Medier24* er en nettavis som skriver om medier, journalistikk, kommunikasjon, sosiale medier og teknologi. Redaksjonen i Medier24 holder til i Stortorvet i Oslo. I utgangen av 2024 var det 21 årsverk i Medier24 AS, ifølge selskapsdata. 

I perioden fra 2016 til 2025 økte antall ansatte fra rundt 3 til over 20 årsverk.

I 2025 ble Medier24 solgt til Watch Medier, som er eid av JP/Politikens Hus.

## ''Salg24''
*Salg24* var en norsk nettavis som ble etablert i august 2021 med Erik Waatland som ansvarlig redaktør og daglig leder. Nettavisen ble utgitt av Medier24 AS, som også utgir nettavisene *Medier24* og *[[KOM24]]* og er underlagt pressens etiske regelverk. *Salg24* ble lagt ned i mai 2023.  

## Referanser


## Eksterne lenker
* 
*
Luftsport under Verdenslekene 2013

**Luftsport under [[Verdenslekene 2013]]** ble arrangert på Marco Fidel Suarez Air Base fra 1. til 4. august 2013. 

## Resultater
### Paragliding - presisjonslanding menn




### Paragliding - presisjonslanding kvinner




### Fallskjermhopping - Canopy Piloting




## Kilder
;Resultater:
* World Games 2013 - Air Sports: Paragliding - Men's Accuracy Landing
* World Games 2013 - Air Sports: Paragliding - Women's Accuracy Landing
* World Games 2013 - Air Sports: Parachuting - Canopy Piloting

## Eksterne lenker
* World Games 2013
* Resultater World Games 2013
Anders Olsen (1718–1786)

**Anders Olsen** (født 1718 på Senja, Troms, død 11. desember 1786 i Igaliko, underskrev seg ofte som **Anders Nordlænder**) var en norsk bondesønn som i mere enn 40 år var med til å utbygge det grønlandske samfunnet. Han anla koloniene Sukkertoppen og Julianehåb. Han startet dessuten et landbruk i Igaliko, nær det gamle bispesetet Gardar i Sydgrønland. 
## Se også
* Kujataa, verdensarvområde fra 2017
## Referanser
Oxford (andre betydninger)

**Oxford** har flere betydninger:

## Steder
* Oxford, en by i regionen Sørøst-England.
* Oxford (geologi), en geologisk alder

## Universitet
* University of Oxford, et universitet i byen Oxford.
Fransk mesterskap i friidrett 1893

**Fransk mesterskap i friidrett 1893** ble arrangert 21. og 28 mai 1893, i Croix-Catelan i Paris. Dette var det sjette franske mesterskapet i friidrett som ble arrangert. 

Program:
* 21. mai: 100 meter, 1500 meter, 400 meter hekk, høydehopp, stavsprang
* 28. mai: 110 meter hekk, 400 meter, 800 meter, lengdehopp, kulestøt

## Resultater
### Menn

# Dezavallos var fra Spania eller Peru
# Taber var fra USA
# Bemelmans var fra Belgia

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Argusinnsamlingen

**Argusinnsamlingen** var en årlig juleinnsamling (1916–86) til trengende som ikke mottok annen støtte («pauvres honteux») drevet av *Aftenposten*. Midlene ble skaffet til veie blant annet ved lotteri, *[[Arguslotteriet]]*, hvor premiene var satt opp blant avisens største annononsører, (den gjeveste, en pelskåpe fra Sindre Hesstvedt)
Bruane brenn

«**Bruane Brenn**» er en sang av det norske heavy metal-bandet Kvelertak. Det ble gitt ut som single og på albumet *[[Meir]]*, begge i 2013. Singelen hadde premiere 8. januar 2013 på BBC Radio 1-programmet *Rock Show* med programleder Daniel P. Carter. Deretter ble låta gitt ut som digital nedlasting og på strømmetjenester i Skandinavia 21. januar, og ellers 28. januar. Omslagskunsten ble laget av Seldon Hunt. En musikkvideo for låta ble sluppet i februar samme år.

## Personell
**Musikere**
*Erlend Hjelvik – vokal
*Vidar Landa – gitar, piano
*Bjarte Lund Rolland – gitar
*Maciek Ofstad – gitar, vokal
*Marvin Nygaard – bassgitar
*Kjetil Gjermundrød – trommer

**Produksjon**
*Kurt Ballou – lydmiksing, produksjon
*Seldon Hunt – omslagskunst

## Referanser


## Eksterne lenker
*
Theme From ’Shaft’

***Theme From 'Shaft***' er en sang skrevet av Isaac Hayes som ble spilt inn og gitt ut på albumet *Shaft* med Isaac Hayes i 1971. Sangen ble gitt ut på singel senere samme år.

Ike & Tina Turner spilte inn sangen og ga den ut på albumet *[[Live! The World Of Ike & Tina]]* i 1973.
Koinadugu

**Koinadugu** er et distrikt i provinsen Northern i Sierra Leone. Det er det største distriktet i landet målt i areal. Hovedstad og største by er Kabala, som også er en av de viktigste byene i den nordlige delen av landet. Koinadugu grenser mot distriktene Bombali i vest, Tonkolili i sørvest, Kono i sør og republikken Guinea i nordøst. 

Gruvedrift etter diamanter utgjør en stor del av den økonomiske aktiviteten, i tillegg til dyrking av ris, mango, kakao og kokosnøtt.

Befolkningen i Koinadugu består nesten utelukkende av fem etniske grupper: kuranko, mandingo, fulani, limba og jalunka. Distriktet har en stor muslimsk majoritet.

Koinadugu er videre delt inn i 11 høvdingdømmer, som er landets tredje høyeste administrative nivå, her listet med administrasjonssenteret:

#Dembelia Sikunia Chiefdom – Sikunia
#Diang Chiefdom – Kondembaia
#Folasaba Chiefdom – Musaia
#Kasunko Chiefdom – Fadugu
#Mongo Chiefdom – Bendugu
#Neya Chiefdom – Krubola
#Nieni Chiefdom – Yiffin
#Sengbe Chiefdom – Yogomaia
#Sulima Chiefdom – Falaba
#Wara-Wara Bafodea Chiefdom – Bafodea
#Wara-Wara Yagala Chiefdom – Gbawuria

## Referanser
Boule under Verdenslekene 2013

**Boule under Verdenslekene 2013** ble arrangert fra 29. til 31. juli 2013 i Tejo Coliseum i Cali i Colombia. 

## Medaljevinnere

## Kilder
;Resultater:
* Presisjonskast herrer
* Shuttlekast herrer
* Petanque double herrer
* Raffa double herrer
* Presisjonskast kvinner
* Shuttlekast kvinner
* Petanque double kvinner
* Raffa double kvinner

## Eksterne lenker
* World Games 2013 - Result book
You’re Still My Baby

**«You're Still My Baby»** er en sang skrevet av Chuck Willis som ble spilt inn og gitt ut på singel med Chuck Willis i 1954.

Ike Turner spilte inn sangen og da den ut på albumet *[[Blues Roots]]* i 1972.

Ike & Tina Turner spilte inn sangen og ga den ut på albumet *[[The Hunter (album)|The Hunter]]* i 1969. En live versjon fra 1973 er å finne på albumet *[[Live! The World Of Ike & Tina]]*.
Bowling under Verdenslekene 2013

**Bowling under Verdenslekene 2013** ble arrangert fra 1. til 4. august 2013 i Bowling Coliseum i Cali i Colombia. 

## Medaljevinnere

Norge stilte også i mix, der Sandbækken spilte sammen med Andrea Eliassen Hansen, disse kom på 17.-plass.

## Kilder
;Resultater:
* Herrer 
* Kvinner 
* Mix 

## Eksterne lenker
* World Games 2013 - Result book
«U 843»

**«U 843»** var en tysk undervannsbåt av Typ IXC40-klassen. Hun ble påbegynt den 21. april 1942 ved Deutsche Schiff und Maschinenbau i Bremen og var operativ fra 24. mars 1943. Hun ble senket 9. april 1945 i Kattegat av et britisk de Havilland Mosquito.

## Eksterne lenker
* «U&nbsp;843» hos Uboat.net